ROMÂNIA

JUDETUL ARAD

COMUNA ŞIMAND

CONSILIUL LOCAL

 Anexa nr.1 la HCL nr.40/18.04.2017

**REGULAMENT DE APLICARE A TAXEI SPECIALE DE SALUBRIZARE LA NIVELUL COMUNEI ŞIMAND**

**CAP. I. REGLEMENTĂRI GENERALE**

**Art. 1.** ( 1 ) Potrivit prevederilor art. 484, alin. 1 -3 din Legea nr. 227/2015 privind Codul fiscal, cu modificările şi completările ulterioare, coroborate cu prevederile art. 30 din Legea nr. 273/2006, privind finanţele publice locale, cu modificările şi completările ulterioare, pentru funcționarea unor servicii publice locale create în interesul persoanelor fizice și juridice, precum și pentru promovarea turistică a localității, consiliile locale, județene și Consiliul General al Municipiului București, după caz, pot adopta taxe speciale.

( 2 ) Domeniile în care consiliile locale, județene și Consiliul General al Municipiului București, după caz, pot adopta taxe speciale pentru serviciile publice locale, precum și cuantumul acestora se stabilesc în conformitate cu prevederile Legii nr. 273/2006 privind finanțele publice locale, cu modificările și completările ulterioare.

( 3 ) Taxele speciale se încasează numai de la persoanele fizice și juridice care beneficiază de serviciile oferite de instituția sau serviciul public de interes local, potrivit regulamentului de organizare și funcționare al acestora, sau de la cele care sunt obligate, potrivit legii, să efectueze prestații ce intră în sfera de activitate a acestui tip de serviciu.

#### Art. 2.În conformitate cu prevederile art. 42, alin.( 1) lit. c din Legea nr. 51/2006 a serviciilor comunitare de utilităţi publice cu modificările şi completările ulterioare, furnizarea/ prestarea unui serviciu de utilități publice se realizează prin achitarea unei taxe speciale, în situația în care încheierea contractului de furnizare sau de prestare a serviciului între operator și utilizatorul indirect nu este posibilă din punct de vedere tehnic și comercial sau în situația în care în hotărârea de delegare a gestiunii este prevăzută această modalitate, precum și cuantumul contravalorii serviciului public furnizat/prestat.

**Art. 3.**Potrivit prevederilor art.26 alin.(1), lit.c din Legea serviciului de salubrizare a localităţilor nr. 101/2006, cu modificările şi completările ulterioare, pentru asigurarea finanţării serviciului de salubrizare, în funcţie de natura activităţilor prestate, atât în cazul gestiunii directe, cât şi în cazul gestiunii delegate, pentru asigurarea finanţării serviciului de salubrizare, utilizatorii achită contravaloarea serviciului de salubrizare prin taxe speciale, în cazul prestaţiilor de care beneficiază individual fără contract.

**Art.4.** Potrivit prevederilor art.12 alin.(3), din Legea serviciului de salubrizare a localităţilor nr. 101/2006,activităţile specifice serviciului de salubrizare se organizează şi se desfăşoară pe baza unui regulament alserviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale sau ale asociaţiei de dezvoltare intercomunitară, după caz.

**Art. 5.**Pentru organizarea serviciului de salubrizare pe baza principiilor de protecţie a sănătăţii populaţiei,responsabilitatea faţă de cetăţeni,conservarea şi protecţia mediului înconjurător, tarifarea echitabilă, corelată cu calitatea şi cantitatea serviciului prestat,nediscriminarea şi egalitatea de tratament al utilizatorilor şi dezvoltarea durabilă,aşa cum prevede art. 3 din Legea serviciului de salubrizare a localităţilor nr. 101/2006, cu modificările şi completările ulterioare, se impune instituirea taxei speciale de salubrizare alcătuită din **taxa datorată pentru colectarea, transportul şi depozitarea deşeurilor şi taxa de mediu, calculată conform prevederilor Legii nr. 384/2013 privind aprobarea O.G.nr. 31/2013 pentru modificarea şi completarea O.U.G. nr. 196/2005 privind Fondul de Mediu, după cum urmează:**

1. **pentru utilizatorii persoane fizice**, taxa specială de salubrizare este de **5,5 lei/ persoană / lună inclusiv TVA** şi include colectarea, transportul şi depozitarea deşeurilor precum şi taxa de mediu, calculată conform prevederilor Legii nr. 384/2013 privind aprobarea O.G.nr. 31/2013 pentru modificarea şi completarea O.U.G. nr. 196/2005 privind Fondul de Mediu.
2. **pentru utilizatorii persoane juridice** care nu deţin contract încheiat cu un prestator pentru colectarea, transportul şi depozitarea deşeurilor, taxa specială de salubrizare este de **60 lei / mc / lună inclusiv TVA** şi include colectarea, transportul, depozitarea deşeurilorşi taxa de mediu aferentă.

**Art. 6.Pentru persoanele fizice autorizate** care îşi au sediul în locuinţa de domiciliu şi care prin natura obiectului de activitate nu produc o cantitate de deşeuri mai mare decât o persoană fizică, în condiţii normale, taxa de salubrizare se aplică la numărul de persoane de la imobilul respectiv, număr în care va fi inclusă şi persoana fizică autorizată.

**Art. 7.** Sunt scutiţi de la plata taxei speciale de salubrizare aşa cum este prevăzut la art.485, alin ( 1 ) din Legea nr. 227 /2015 privind Codul Fiscal cu modificările şi completările ulterioare, următoarele categorii:

**a )** veteranii de război, văduvele de război și văduvele nerecăsătorite ale veteranilor de război;

**b)** persoanele prevăzute la art. 1 al Decretului-lege nr. 118/1990, republicat, cu modificările și completările ulterioare, și persoanele fizice prevăzute la art. 1 din Ordonanța Guvernului nr. 105/1999, aprobată cu modificări și completări prin Legea nr. 189/2000, cu modificările și completările ulterioare;

**c)**persoanele cu handicap grav sau accentuat, persoanele încadrate în gradul I de invaliditate și reprezentanții legali ai minorilor cu handicap grav sau accentuat și ai minorilor încadrați în gradul I de invaliditate.

**Art. 8.**Operatorii au obligaţia de a pune la dispoziţia deţinătorilor de deşeuri containerele/recipientele, precum şi, după caz, sacii necesari realizării activităţii de precolectare separată a deşeurilor. Costurile

de achiziţionare a acestora se includ în tariful ofertat pentru prestarea activităţii de colectare separată şi transportul separat al deşeurilor, dacă nu sunt puse la dispoziţie de delegatar.

**Art. 9.**Utilizatorii, persoane fizice, care nu deţin recipiente pentru depozitarea deşeurilor în vederea colectării, vor fi dotaţi cu astfel de recipiente.Achitarea contravalorii recipientelor se va face de la bugetul local până la recuperarea sumelor de la utilizatorii în cauză.Recuperea contravalorii acestor recipiente se va face de la utilizatori,în cel mult 5 rate egale, prima rată începând cu luna imediat următoare lunii în care s – a asigurat recipientul.Până la achitarea integrală a recipientului, acesta se află în proprietatea consiliului local şi în custodia utilizatorului iar după achitarea ultimei rate, acesta trece în proprietatea de drept a utilizatorului.

**Art.10** . Primăria comunei Şimand aduce la cunoştinţa cetăţenilor comunei, periodicitatea la care se face desfăşoară activitatea de colectare a deşeurilor / gunoiului menajer şi activitatea de colectare separată şi transportul separat al deşeurilor precum şi zilele din săptămână în care se realizează aceste lucruri.

**Art. 11.** Membrii comunităţii locale, persoanele fizice sau juridice, au, în calitatea lor de utilizatori direcţi sau indirecţi ai serviciului de salubrizare, următoarele obligaţii:

a)să respecte prevederile Regulamentului de aplicare a taxei de salubrizare la nivelul comunei Şimand;

b)să achite obligaţiile de plată, în conformitate cu prevederile acestui regulament;

c)să asigure accesul utilajelor de colectare a deşeurilor la punctele de colectare şi al utilajelor de intervenţie pentru stingerea incendiilor;

d)să asigure precolectarea separată, în recipientele asigurate de operatorul serviciului sau de către Consiliul local, distinct inscripţionate şi amplasate în spaţii special amenajate, a deşeurilor pe care le-au generat în propria gospodărie sau ca urmare a activităţilor lucrative pe care le desfăşoară;

e)să aplice măsuri privind deratizarea şi dezinsecţia, stabilite de autoritatea locală şi de direcţia de sănătate publică teritorială;

**Art.12.**Taxa specială de salubrizare se instituie pentru:

1. persoanele fizice care deţin în proprietate sau în chirie, gospodării în comuna Şimand şi cei care locuiesc permanent la aceste locaţii
2. persoanele juridice care îşidesfăşoară activitatea pe raza localităţii Şimand dacă nu deţin contract de prestări servicii încheiat cu un prestator de servicii de salubrizare.

**Art.13.** În vederea aplicării corecte a taxei de salubrizare raportată la numărul de persoane din fiecare gospodărie, proprietarii acestor imobile vor depune la Primăria comunei Şimand, o Declaraţie de impunere în vederea stabilirii cuantumului taxei speciale de salubrizare datorată, conform modelului din Anexa nr. 1 de la prezentul Regulament.

**Art.14.**În cazul în care intervin modificări în datele prevăzute în declaraţia de impunere iniţială (domiciliu, număr de persoane, etc.) cel în drept, va depune o declaraţie rectificativă în termen de 30 de zile de la data apariţiei modificărilor respective.

Scăderea/ impunerea taxei de salubrizare se va efectua cu data de 1 a lunii următoare depunerii declaraţiei rectificative.

**Art.15.**Compartimentul taxe şi impozitedin cadrul Primăriei comunei Şimand aplică taxa specială de salubrizare pe bază de declaraţii de impunere, ori din oficiu, în condiţiile stabilite prin legislaţia în vigoare aplicabilă în domeniul taxelor şi impozitelor locale, în caz de neprezentare în vederea declarării, nici în urma somaţiei comunicate în acest sens, ori refuz al declarării bazei de impunere.

**Art.16.**  În cazul impunerii din oficiu, la stabilirea taxei speciale de salubrizare datorate de persoane fizice, se vor lua în calcul numărul de persoane aflate în evidenţă la compartimentul registrul agricol, începând cu data de întâi a lunii următoare celei în care a expirat termenul de 30 de zile de la data comunicării somaţiei de către Primăria comunei Şimand.

**CAP. II. Termenele de plată al taxei speciale de salubrizare şi modalităţile de plată**

**Art.17.**( 1 ) Taxa specială de salubrizare instituită potrivit prevederilor prezentului regulament, se încasează într-un cont distinct iar sumele obţinute din această taxă vor fi utilizate în mod exclusiv pentru achitarea contravalorii facturilor aferente serviciului de salubrizare, emise de către prestatorul acestui serviciu.

 ( 2 ) Taxa specială de salubrizare se poate achita lunar sau cel mult semestrial ( de 2 ori pe an), termenul limită al primului semestru fiind data de 15 iulie iar pentru semestrul II, până la data de 31 octombrie.

( 3 ) Achitarea taxei speciale de salubrizare se face la compartimentul taxe şi impozite din cadrul Primăriei comunei Şimand.

( 4 ) În cazul plăţii anticipate, regularizarea se face în ultima lună din anul în curs.

( 5 ) Plata cu întârziere a taxei speciale de salubrizare, la alte termene decât cele stabilite, atrage după sine calculul și plata majorărilor de întârziere, precum și aplicarea măsurilor de urmărire și executare silită, conform legislației în vigoare.

**CAPITOLUL III.Sancţiuni**

**Art. 18.**.Nedepunerea declaratiei de impunere/rectificative precum si depunerea acestora peste termen, constituie contravenţie si se sanctionează cu amendă cuprinsă între 200 lei şi 500 lei.

**Art. 19.** Constatarea contravenţiilorşi aplicarea sancţiunilor se fac de către persoanele împuternicite din cadrul Primăriei comunei Şimand.

**Art. 20.**Dispoziţiile referitoare la contravenţii prevăzute în prezentul regulament se completează cu prevederile O.G. nr. 2/2001, aprobată cu modificările şi completările ulterioare.

**CAP. IV.Dispoziţii finale**

**Art.21.**Hotărârea Consiliului Local Şimand, în legătură cu perceperea taxei speciale de salubrizare de la persoanele fizice și juridice care beneficiază de acest serviciu la nivelul comunei Şimand, va fi afișată la sediul Primăriei comunei Şimand și publicată pe pagina de internet a Primăriei.

**Art. 22.** Prezentul regulament se actualizează prin HCL al comunei Şimand, atunci când survin modificări / completări ale legislaţiei în domeniu precum şi în următoarele situaţii:

1. când se modifică numărul de persoane fizice care a fost luat în calcul la stabilirea valorii taxei speciale de salubrizare / persoană fizică, ca urmare a centralizării declaraţiilor de impunere sau a depunerii declaraţiilor rectificative,
2. când situaţia de fapt impune ca valoarea taxei speciale de salubrizare / persoană fizică să fie mai mare faţă de valoarea prevăzută la art. 5 de mai sus.

**Art. 23.**Împotriva acestei hotărâri, persoanele interesate pot face contestație în termen de 15 zile de la afișarea sau publicarea acesteia. După expirarea acestui termen, Consiliul Local Şimand se întrunește și deliberează asupra contestațiilor primite.

**Art. 24.** Prezentul Regulament intră în vigoare de la data aprobării.

Preşedinte de şedinţă, Avizat de legalitate,

 Bogdan Petru secretar Brîndaş Lavinia

Anexa nr.1 la H.C.L.Şimand

 nr.40/18.04.2017

**DECLARAŢIE DE IMPUNERE**

**în vederea stabilirii cuantumului taxei speciale de salubrizare datorată**

**în conformitate cu H.C.L Şimand nr. \_\_\_\_/\_\_\_\_\_**

Subsemnatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_având calitate deproprietar/chiriaş al locuinţei situată în localitateaŞimand,str.\_\_\_\_\_\_\_\_\_\_\_\_\_\_\_\_\_\_\_, nr.\_\_\_ , domiciliat ( ă) în localitatea\_\_\_\_\_\_\_\_\_\_\_\_\_\_\_\_\_\_\_\_\_\_ , str.\_\_\_\_\_\_\_\_\_\_\_\_\_\_\_\_\_\_\_ , nr.\_\_\_ născut(ă) la data de \_\_\_\_\_\_\_\_\_\_\_\_\_\_\_\_\_\_, posesor al B.I seria \_\_\_ ,nr.\_\_\_\_\_\_\_\_\_\_\_, C.N.P \_\_\_\_\_\_\_\_\_\_\_\_\_\_\_\_\_ , având locul de muncă la/pensionar\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

declar pe proprie răspundere că unitatea locativă pe care o deţin în proprietate are în componenţă următoriimembrii(locatari stabili, chiriaşi, flotanţi):

|  |  |  |  |  |
| --- | --- | --- | --- | --- |
| Nr. crt. | Numele şi prenumele | Data naşterii | CNP | Persoane care beneficiază de scutire la plata taxei de salubrizare ( se va nota cu X în dreptul numelui persoanei )**\*** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |

Se vor trece datele membrilor de familie/locatarilor, în afară de cele ale persoanei care completează declaraţia de impunere.

**\*În categoriile de scutire se încadrează:**

- veteranii de război, văduvele de război și văduvele nerecăsătorite ale veteranilor de război, persoanele prevăzute la art. 1 al Decretului-lege nr. 118/1990, republicat, cu modificările și completările ulterioare, și persoanele fizice prevăzute la art. 1 din Ordonanța Guvernului nr. 105/1999, aprobată cu modificări și completări prin Legea nr. 189/2000, cu modificările și completările ulterioare, persoanele cu handicap grav sau accentuat, persoanele încadrate în gradul I de invaliditate și reprezentanții legali ai minorilor cu handicap grav sau accentuat și ai minorilor încadrați în gradul I de invaliditate, alte categorii care pot fi prevăzute prin actualizarea / elaborarea unor prevederi legislative.

În vederea susţinerii dreptului de scutire anexez, în xerocopie,actele doveditoare.

Data\_\_\_\_\_\_\_\_\_\_\_\_\_\_\_\_

Semnătura\_\_\_